Rüştü Reçber
Hänet valittiin mukaan Turkin joukkueeseen vuoden 2002 jalkapallon MM-kisoihin. Hän oli joukkueensa kantavia voimia Turkin joukkueen voittaessa MM-pronssia. Rüştü teki kisoissa upeita torjuntoja, mutta hänet muistetaan kisoista myös siitä että hän maalasi silmiensä alle mustat viivat, jottei aurinko häikäisisi niin pahasti. Rüştü valittiin MM-kisojen tähdistöön ja vuonna 2003 hänet valittiin Fifan äänestyksessä vuoden parhaaksi maalivahdiksi.
Míchel
Ensimmäisen maaottelunsa Míchel pelasi Itävaltaa vastaan 20. marraskuuta 1985. Hän edusti Espanjaa vuosien 1986 ja 1990 MM-kilpailuissa sekä vuoden 1988 EM-kilpailuissa. Vuoden 1990 MM-kilpailuissa hän teki hattutempun alkulohkon ottelussa Etelä-Koreaa vastaan. Yhteensä Míchel pelasi 66 maaottelua ja teki 21 maalia.